《洞庭看梨花柬别王淑士》
明代·李流芳

与君期看盘螭花，忽漫乘风洞庭去。洞庭十万梨花村，村村花发当湖曙。

石公山西龙渚湾，毛公坛下包山寺。幽奇秀特天下无，临风绝叫何由寄。

生平小别无三月，相思累累动盈札。自从升沉隔云泥，江波渺渺吴天阔。

别君三年一见君，简书催君行复发。君不见城东岁暮雨窗西，两度幽怀不能说。

白门洵佳丽何如故山好，清游尚难同况乃。期汗浩知君买山怀远志，笑我干时恋小草。

他年出处两茫茫，长使青山看人老。

作者简介：李流芳（1575～1629）明代诗人、书画家。字长蘅，一字茂宰，号檀园、香海、古怀堂、沧庵，晚号慎娱居士、六浮道人。歙县（今属安徽）人，侨居嘉定（今属上海市）。三十二岁中举人，后绝意仕途。诗文多写景酬赠之作，风格清新自然。与唐时升、娄坚、程嘉燧合称“嘉定四先生”。擅画山水，学吴镇、黄公望，峻爽流畅，为“画中九友”之一。亦工书法。